પ્રભુએ શરીરની શું રચના બનાવી છે.. દાંત, જીભ ને મગજ એટલે પડદા પાછળના કલાકારો. ભલે આમ શાંત લાગે પણ સમય આવે ત્યારે જલ્લાદ.. એ દેખાય નહીં, પણ એકવાર ભલભલાને દેખતા તો કરી નાંખે. ભગવાન જેમ દેખાયા વગર સૃષ્ટિનું સંચાલન કરે, એમ આ બધા જાહેરમાં આવ્યા વગરના એવા મૂક સેવકો કે આખા શરીરનું સંચાલન કરે.. મગજનું કામ માણસને ઠેકાણે રાખવાનું. દાંત પાછા ઋષિજન્ય, મોંને ગુફા બનાવીને જાણે અઠંગ સાધનામાં જ ન બેઠા હોય! દાંત એટલે સાધુ, ને જીભડી એટલે સાધ્વી.. ‘જે આવે તે ખપે ને ૩૨ બાવા જપે..‘ પચાવવાની ચિંતા જઠર અને આંતરડાને કે સાલો આનો નિકાલ કેમનો કરવો?